**Vysvetlenie informácií potrebných na vypracovanie ponuky.**

**Vysvetlenie č. 2**

**Otázka 1.:** Je možné použiť pre montáž svietidiel portálové žeriavy, ktoré sa nachádzajú v jednotlivých halách? ( na tento typ montáže sa používajú špeciálne montážne klietky ktoré sa umiestňujú na portálové žeriavy)

**Odpoveď 1.:** Pre účely realizácie predmetu zákazky sa uchádzač nemôže spoliehať na dostupnosť portálových žeriavov, ktoré sa nachádzajú jednotlivých halách. Z dôvodu zabezpečenia vlastnej výroby Vyhlasovateľ v súčasnosti neumožňuje ich použitie pre realizáciu predmetu zákazky. Uvedenú skutočnosť je potrebné zohľadniť pri príprave ponuky.

**Otázka 2.:** Je možné návrh zmluvy o dielo, pred podpisom pripomienkovať a upravovať, alebo je daný návrh nemenný a bez možnosti úprav ?

**Odpoveď 2.:** V súlade s bodom 9. Výzvy môže uchádzač pred uplynutím lehoty na predkladanie ponúk požiadať o vysvetlenie informácií potrebných na vypracovanie ponuky, vrátanie informácií týkajúcich sa Návrhu zmluvy o dielo.

Po uplynutí lehoty na predkladanie ponúk, resp. po predložení ponuky uchádzača, uchádzač akceptuje zmluvné podmienky tak, ako boli uvedené vo Výzve a v iných dokumentoch poskytnutých vyhlasovateľom v lehote predkladania ponúk (viď. Príloha 8 – Čestné vyhlásenie uchádzača).

**Otázka 3.:** Pri DALI riadení je nutné riadenie na úrovni zisťovania poruchovosti a merania spotreby a monitorovania alebo stačí riadenie stmievania pomocou centrálneho riadenia z PC + senzormi?

**Odpoveď 3.:** Potrebné informácie sú uvedené v projektovej dokumentácii. Osvetlenie bude riadené na základe senzorov v kombinácii s ovládacími panelmi a podľa adresy bude možné identifikovať chybné svietidlá. V prípade potreby, prosím, špecifikujte otázku podrobnejšie.

**Otázka 4.:** V PD vo výrobných halách je uvedené krytie svietidla lištového systému „IP20 alebo IP54 rozhodne investor“. Vo výpočte je použité svietidlo s IP54 je toto voľba investora alebo stačí IP20?

**Odpoveď 4.:** Pre svietidlá vo výrobných halách (Stavba 7.1.1 Rekonštrukcia osvetlenia výrobnej haly B01 na LED s DALI riadením, Stavba 7.1.2 Rekonštrukcia osvetlenia na LED vo výrobno-skladovej hale B02, B03 B04 a skladovej hale B01) je požadované minimálne krytie IP54. Na základe uvedenej otázky došlo zároveň k úprave informácii v Prílohe č. 1 Opis predmetu zákazky.

**Otázka 5.:** V administratívnej budove sú v súčasnosti použité svietidlá s nízkym UGR (proti oslneniu) aj v projekte sú ako príklad použité svietidlá s nízkym UGR. Je podmienka použiť takéto svietidlo?

**Odpoveď 5.:** V prípade miestností (Stavba 7.1.3. Rekonštrukcia osvetlenia na LED pre Hella Slovakia Signal-Lighting s.r.o., BnB v priestoroch kancelárií a sociálnych priestoroch haly B01 B04 a B05.) sú požadované svietidlá s nízkym UGR. Uchádzač navrhne svietidlá s rovnakým UGR alebo nižším (viď. výpočty osvetlenia v Projektovej dokumentácii), kvôli pracovnej a zrakovej pohode. Na základe uvedenej otázky došlo zároveň k úprave informácii v Prílohe č. 1 Opis predmetu zákazky.

**Otázka č. 6** : Žiadame obstarávateľa o poskytnutie Prílohy č. 2 - Projektová dokumentácia aj vo formáte .dwg.

**Odpoveď č. 6:** Projektová dokumentácia vo formáte .pdf je pre vypracovane ponuky uchádzača postačujúca. Vyhlasovateľ nebude poskytovať uchádzačom projektovú dokumentáciu vo formáte dwg.

**Otázka č. 7:** V opise predmetu zákazky uvádzate, že práce je zhotoviteľ povinný vykonávať mimo dennej prevádzky vo výrobnej hale. Prosíme o definovanie presných časov a dní kedy je možné práce vykonávať.

**Odpoveď č. 7:** Zhotoviteľ je povinný postupovať pri zhotovovaní diela tak, aby nebola ohrozená prevádzka výrobnej haly a areálu. Za účelom vykonania dela zhotoviteľom bez obmedzovania prevádzky výrobnej haly a areálu je zhotoviteľ povinný vykonávať práce, ktoré by mohli mať vplyv na prevádzku výrobnej haly a areálu, najmä v čase pred začatím a po skončení dennej prevádzky vo výrobnej hale a areáli a počas víkendov a sviatkov.

Z uvedeného vyplýva, že (najmä) v čase pred začatím a po skončení dennej prevádzky je zhotoviteľ povinný vykonávať iba tie práce, ktoré by mohli mať vplyv na prevádzku. V prípade, že práce nebudú ovplyvňovať prevádzku, je možné ich vykonávať v pracovných dňoch od 6:00 – 18:00 hod.

**Otázka č. 8:** Prosíme o zverejnenie protokolu o určení vonkajších vplyvov, v ktorom sa pojednáva najmä o priestoroch, v ktorých sú inštalované svietidlá.

**Odpoveď č. 8:** Na základe uvedenej otázky je doplnená Príloha č. 2 Projektová dokumentácia o dokument ,,Protokol o určení vonkajších vplyvov“, číslo protokolu 26/20.

**Otázka č. 9:** Ako bude počas demontáže a montáže svietidiel zabezpečená ochrana technologických zariadení pred neúmyselným poškodením/znečistením počas pohybu ponad tieto zariadenia?

**Odpoveď č. 9:** Záväzný technologický a montážny postup demontáže a montáže svietidiel nie je predpísaný. Zhotoviteľ zvolí vhodný technologický postup tak, aby nedošlo k poškodeniu majetku Vyhlasovateľa a majetku tretích osôb a pri vykonávaní diela bude postupovať so všetkou odbornou starostlivosťou, dôkladnosťou a odbornosťou, ktoré sa dajú očakávať od kvalifikovaného a kompetentného zhotoviteľa, ktorý má skúsenosti s realizáciou práce podobného charakteru a rozsahu ako je predmet zákazky. Vhodný technologický postup a akékoľvek dočasné práce budú zahrnuté v ponukovej cene za predmet zákazky - v jednotkových cenách existujúcich položiek výkazu výmer.

**Otázka č. 10:** Dali riadenie je požadované len v hale B01 – Predvýroba a montáž? Alebo aj v ostatných halách B01 – sklad až B04. V predmete opisu zákazky je spomínaná iba hala B01 a vo výkaze výmere je pri každej hale rozpis DALI komponentov. Čoho sa držať?

**Odpoveď č. 10:** Opis predmetu zákazky tvorí Opis predmetu zákazky (Príloha č. 1 Výzvy) Projektová dokumentácia (Príloha č. 2 Výzvy), Výkaz výmer/Rozpočet (Príloha č. 4. a 4A alebo 4B Výzvy) a Obchodné podmienky sú uvedené v Návrhu zmluvy o dielo (Príloha č. 3 Výzvy).

V súlade s vyššie uvedeným je DALI riadenie súčasťou ,,Stavby 7.1.1 Rekonštrukcia osvetlenia výrobnej haly B01 na LED s DALI riadením“ a ,,Stavby 7.1.2 Rekonštrukcia osvetlenia na LED vo výrobno-skladovej hale B02, B03 B04 a skladovej hale B01“.

DALI riadenie nie je súčasťou ,,Stavby 7.1.3 Rekonštrukcia osvetlenia na LED v priestoroch kancelárii a v sociálnych priestoroch“ a ,,Stavby 7.1.4 Rekonštrukcia vonkajšieho osvetlenia na LED“.